

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpils

2020.gada 13.augustā **Nr.343**

(prot. Nr.32, 18.§)

# Par aizņēmuma ņemšanu investīciju projekta „Atbalsts iedzīvotāju nekustamā īpašuma pieslēgšanai pie centralizētās ūdensapgādes un/vai kanalizācijas sistēmas, kas tika izbūvētas ES projektu ietvaros, pamatojoties uz Daugavpils pilsētas domes 2017.gada 14.novembra saistošajiem noteikumiem Nr.44 “Par līdzfinansējumu nekustamā īpašuma pieslēgšanai centralizētajai ūdensapgādes vai kanalizācijas sistēmai”” īstenošanai

Pamatojoties uz likuma “Par pašvaldībām” 21. panta pirmās daļas 2.punktu un likuma “Par pašvaldību budžetiem” 22. un 22.1 pantu, Ministru kabineta 10.12.2019. noteikumiem Nr.590 „Noteikumi par pašvaldību aizņēmumiem un galvojumiem”, Ministru kabineta 14.07.2020. noteikumiem Nr.456 „Noteikumi par nosacījumiem un kārtību, kādā pašvaldībām izsniedz valsts aizdevumu ārkārtas situācijas ietekmes mazināšanai un novēršanai saistībā ar Covid-19 izplatību”, saskaņā ar Ministru kabineta 2020.gada 15.jūlija rīkojumu Nr.387 „Par atbalstītajiem pašvaldību investīciju projektiem valsts aizdevumu piešķiršanai ārkārtas situācijas ietekmes mazināšanai un novēršanai saistībā ar Covid-19 izplatību”, ņemot vērā Daugavpils pilsētas domes Finanšu komitejas 2020.gada 6.augusta atzinumu, atklāti balsojot: PAR – 13 (A.Broks, J.Dukšinskis, R.Eigims, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

1. Lūgt Pašvaldību aizņēmumu un galvojumu kontroles un pārraudzības padomē atļauju ņemt ilgtermiņa aizņēmumu Valsts kasē ar Valsts kases noteikto procentu likmi 187 500,00 EUR (viens simts astoņdesmit septiņi tūkstoši pieci simti *euro* 00 centi), uz 20 gadiem investīciju projekta „Atbalsts iedzīvotāju nekustamā īpašuma pieslēgšanai pie centralizētās ūdensapgādes un/vai kanalizācijas sistēmas, kas tika izbūvētas ES projektu ietvaros, pamatojoties uz Daugavpils pilsētas domes 2017.gada 14.novembra saistošajiem noteikumiem Nr.44 “Par līdzfinansējumu nekustamā īpašuma pieslēgšanai centralizētajai ūdensapgādes vai kanalizācijas sistēmai”” īstenošanai.
2. Aizņēmumu izņemt pa gadiem:

2020.gadā – 56 250,00 EUR;

2021.gadā – 131 250,00 EUR.

1. Pašvaldības līdzfinansējumu 62 500,00 EUR (sešdesmit divi tūkstoši pieci simti *euro* 00 centi) apmērā nodrošināt no Daugavpils pilsētas pašvaldības budžeta līdzekļiem pa gadiem:

2020.gadā - 18 750,00 EUR;

2021.gadā - 43 750,00 EUR.

1. Aizņēmuma pamatsummu sākt atmaksāt ar 2022. gada martu.
2. Garantēt aizņēmuma atmaksāšanu, paredzot aizņēmuma atmaksāšanai nepieciešamos līdzekļus, turpmāko gadu Daugavpils pilsētas pašvaldības budžetos.

Domes priekšsēdētājs *(personiskais paraksts)* I.Prelatovs